Rozsudok Krajského súdu Trenčín sp. zn. 12Sp/7/2013 z 30. 11. 2016
Rozsudok Krajského súdu Trenčín z 30. novembra 2016, sp. zn. 12Sp/7/2013, ECLI:SK:KSTN:2016:3013200469.3
Súd: Krajský súd Trenčín
Spisová značka: 12Sp/7/2013
ECLI: ECLI:SK:KSTN:2016:3013200469.3
Dátum vydania: 30. 11. 2016
Forma: Rozsudok
Oblasť práva: Správne právo
Text rozhodnutia
Súd: Krajský súd Trenčín Spisová značka: 12Sp/7/2013 Identifikačné číslo súdneho spisu: 3013200469 Dátum vydania rozhodnutia: 01. 12. 2016 Meno a priezvisko sudcu, VSÚ: JUDr. Juraj Florovič ECLI: ECLI:SK:KSTN:2016:3013200469.3 ROZSUDOK V MENE SLOVENSKEJ REPUBLIKY Krajský súd v Trenčíne samosudcom JUDr. Jurajom Florovičom v právnej veci navrhovateľky: S. H., bytom N. T. č. XXX, proti odporcovi: Okresný úrad Považská Bystrica, (pôvodne: Obvodný pozemkový úrad Považskej Bystrici) Centrum 1/1, 017 01 Považská Bystrica, o preskúmanie zákonností rozhodnutia odporcu č. H 2013/00113-035-R/1339-BE1-A50 zo dňa 25. marca 2013, takto r o z h o d o l : Krajský súd rozhodnutie odporcu č. H 2013/00113-035-R/1339-BE1-A50 zo dňa 25. marca 2013 z r u š u j e z dôvodov § 250j ods. 2 psím. c) a d) O.s.p. a vec v r a c i a odporcovi na ďalšie konanie. Navrhovateľke sa náhrada trov konania n e p r i z n á v a . o d ô v o d n e n i e : Rozsudkom Krajského súdu v Trenčíne zo dňa 20. marca 2014, sp. zn. 12Sp/7/2013-22 bolo rozhodnutie odporcu č. H 2013/00113-035-R/1339-BE1-A50 zo dňa 25. marca 2013 potvrdené, ktorým odporca rozhodol podľa § 5 ods. 2 zákona tak, že S. H., r. N., narodená XX. F. XXXX, rod. č. XXXXXX/XXXX, trvale bytom N. T.. s. XXX, štátna občianka SR, nespĺňa podmienky uvedené v § 3 ods. 1 písm. d), m) a o) zákona na navrátenie vlastníctva alebo priznanie práva na náhradu za pozemok N. č. XXX/X pôvodne zapísaný v N. č. XXX, pozemok N. č. XXX pôvodne zapísaný v N. č. XXX a všetky urbárske pozemky v k.ú. N. T.. Navrhovateľke nepriznal náhradu trov konania. Proti tomuto rozsudku podala navrhovateľka včas odvolanie a domáhala sa napadnutý rozsudok zrušiť a vec vrátiť na nové konanie a rozhodnutie. Vo vzťahu k prvostupňovému rozsudku po opise dôvodov podaného odvolania voči správnemu rozhodnutiu navrhovateľka uviedla, že súd potvrdil predmetné správne rozhodnutie bez náležitého odôvodnenia vysporiadania sa so skutočnosťami uvedenými odvolaní. Poukázala predovšetkým na tú skutočnosť, že jednalo sa od samého začiatku o konanie správne preto sa správny orgán mal riadiť správnym poriadkom. Podľa správneho poriadku je správny orgán dať účastníkom konania a zúčastneným osobám možnosť, aby sa pred vydaním rozhodnutia mohli vyjadriť i jeho podkladu, i k spôsobu jeho zistenia, prípadne navrhnúť jeho doplnenie. Obvodný pozemkový úrad v Považskej Bystrici pri svojom rozhodovaní absolútne odignoroval všetky ustanovenia správneho zákona, podľa ktorých mal v konaní postupovať. Odporca vo svojom vyjadrení k odvolaniu zo dňa 29.5.2014 uviedol, že napadnutým rozhodnutím sa snažil postupovať v súlade so zákonom č. 71/1967 Zb. o správnom konaní v znení neskorších predpisov (ďalej len správny poriadok), o čom svedčia priložené doklady. Z nich vplýva, že navrhovateľka na výzvy o doplnenie podaní zo dňa 28.1.2005, 14.2.2005, 3.12.2008, ani na pozvánky na osobné prejedanie nereagovala, prípadne nedostatočne žiadosť doplňovala. Z uvedených dôvodov bolo zo strany správneho orgánu dvakrát vydané rozhodnutie o prerušení konania, ako i dvakrát zastavené konanie. Odporca si prostredníctvom okresného archívu zabezpečil podklady, ktoré sa k reštitučnému podaniu navrhovateľky na týchto úradoch nachádzali. Na prejedanie dokladov bolo vytýčené jednanie na deň 22.1.2013, ktorého sa navrhovateľka ani jej právny zástupca nezúčastnili. Na neskôr zvolané prejedanie sa nemohol dostaviť príslušný pracovník odporcu z dôvodu iného úkonu. Upovedomenie o zmene termínu nebolo spracované z dôvodu, že pozvánku na ústne jednanie si navrhovateľka ani je zástupca neprevzali. Hoci sa zástupca navrhovateľky dostavil aj napriek neprítomnosti pracovníka konajúceho vo veci, nemal záujem o nahliadnutie do spisu, nedoložil nové doklady a neuviedol iné podstatné skutočnosti, ktoré by mali vplyv na vydané rozhodnutie. Zástupcovi navrhovateľky bola poskytnutá možnosť prístupu k spisom týkajúcich sa urbariátu N. T., ako i vypracovanie vzoru rozhodnutí o priznaní náhrady na vrátenie vlastníctva alebo priznanie práva na náhradu za pozemky, tento však doposiaľ neurobil žiaden návrh rozhodnutia zrejme z dôvodu, že má nedostatok podkladov. Podľa odporcu, dôkazná povinnosť je na strane navrhovateľky, pričom dôkazový materiál si v podstate zabezpečil správny orgán sám. Údaje o parcele N. č. XXX uvedené v odvolaní sú úplne zavádzajúce a ničím nepodložené, čo vyplýva aj z dokladov založených v spise. Z uvedených dôvod odporca navrhol odvolanie navrhovateľky zamietnuť a potvrdiť rozsudok Krajského súdu v Trenčíne. Najvyšší súd Slovenskej republiky uznesením z 29. júna 2016, sp. zn. 3Sžr 69/2014 rozsudok Krajského súdu v Trenčíne zo 20. marca 2014, sp. zn. 12Sd 7/2013 zrušil a vec mu vrátil na ďalšie konanie. V odôvodnení odvolací súd predovšetkým uviedol, že predmetom preskúmania v danej veci bolo na krajskom súde rozhodnutie a postup odporcu, ktorý v rámci konania podľa zákona č. 503/2003 Z.z. o navrátení vlastníctva k pozemkom (ďalej len „zákona č. 503/2003 Z.z.“) nepriznal navrhovateľke právo na navrátenie vlastníctva pre nesplnenie podmienok uvedenej v § 3 ods. 1 písm. h), m) a o) zákona č. 503/2003 Z.z.. Potom čo Najvyšším súdom Slovenskej republiky bol rozsudok prvostupňového súdu zrušený a vec mu vrátená na ďalšie konanie, krajský súd v súlade s usmernením odvolacieho súdu, na nariadenom pojednávaní dňa 1. decembra 2016 vykonal dokazovanie v neprítomnosti navrhovateľky a odporcu v zmysle § 101 ods. 2 v spojitosti s § 250g ods. 2 O.s.p. vec prejednal a rozhodol v neprítomnosti, pretože sa na pojednávanie nedostavili. Navrhovateľka svoju neprítomnosť ospravedlnila písomným podaním zo dňa 25.11.2016 a žiadal súd aby vo veci konal v jej neprítomnosti. Navrhla napadnuté rozhodnutie odporcu zrušiť a vec mu vrátiť na ďalšie konanie. Predvolanie prevzala dňom 21.11.2016. Odporca svoju neprítomnosť neospravedlnil hoci bol naň riadne a včas predvolaný, predvolanie prevzala dňom 21.11.2016. Oboznámil sa s doterajším priebehom konania. Predovšetkým oboznámil zápisnicu o pojednávaní zo dňa 20.3.2014, rozsudok tunajšieho súdu z 20.3.2014, odvolanie podaným navrhovateľkou z 29.5.2014, vyjadrením odporcu k odvolaniu zo dňa 29.5.2014, uznesením Najvyššieho súdu Slovenskej republiky sp. zn. 3Sžr 69/2014 zo dňa 29.6.2016 a pripojeným administratívnym spisom odporcu a zistil, že navrhovateľka napadla opravným prostriedkom zo dňa zo 25.2.2013, doručený správnemu orgánu dňa 23.5.2013, rozhodnutie odporcu č. H 2013/00113-035-R/1339-BE1-A50 zo dňa 25. marca 2013, ktorým rozhodol podľa § 5 ods. 2 zákona tak, že S. H., r. N., narodená XX. F. XXXX, rod. č. XXXXXX/XXXX, trvale bytom N. T. č. XXX, štátna občianka SR, nespĺňa podmienky uvedené v § 3 ods. 1 písm. d), m) a o) zákona na navrátenie vlastníctva alebo priznanie práva na náhradu za pozemok N. č. XXX/X pôvodne zapísaný v N. č. M., pozemok N. č. XXX pôvodne zapísaný v N. č. XXX a všetky urbárske pozemky v k.ú. N. T.. Rozhodnutie zdôvodnil v podstate tým, že navrhovateľka ako oprávnená osoba podľa § 2 ods. 2 písm. c) zákona č. 503/2003 o navrátení vlastníctva k pozemkom a doplnení zákona č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov (ďalej len „zákon o navrátení vlastníctva“ ) si žiadosťou zo dňa 31.12.2004 na Obvodnom pozemkovom úrade v Považskej Bystrici uplatnila nárok na navrátenie vlastníctva, náhradný pozemok alebo finančné usporiadanie za pozemky parcela N. č. XXX/X pôvodne zapísaný v N. č. XXX, pozemok N. č. XXX pôvodne zapísaný v N. č. XXX a všetky urbárske pozemky v k.ú. N. T. bez presnej špecifikácie. Uplatnenie si podala ako dcéra pôvodného vlastníctva W. N., ktorý zomrel XX.X.XXXX a K. N. rod. A. (matka) ktorá zomrela XX.X.XXXX. Navrhovateľka žiadala rozhodnutia odporcu č. H 2013/00113-035-R/1339-BE1-A50 zo dňa 25. marca 2013 zrušiť a vec vrátiť správnemu orgánu na ďalšie konanie. V jej rozsiahlych písomných dôvodov tvrdila, že nemá vedomosť o tom, že bola náhrada skutočne vyplatená za parcelu č. XXX/X a má pochybnosť, či skutočne existuje relevantný doklad o takej transakcii. Pokiaľ ide o parcelu č. XXX nebol preukázaný prechod pozemku na štát, pretože pozemky boli pod rodinné domy jednotlivým stavebníkom poskytnuté. Ohľadom majetku bývalých urbárnikov uviedla, že sa nejedná o členov Pasienkového spoločenstva Zálužie, ale ide o majetok bývalých urbárnikov obce T. T.. Tvrdila, že potrebnú dokumentáciu vlastní Obvodný pozemkový úrad v Považskej Bystrici, nakoľko v tejto súvislosti už rozhodoval v rámci žiadosti v zmysle zákona č. 229/1991 Zb. pre iných navrhovateľov. Odporca vo vyjadrení k odvolaniu uviedol, že opravný prostriedok považuje za nedôvodný, účelový, bez nových listinných dokladov a dôkazov, preto navrhol napadnuté rozhodnutie potvrdiť. V napadnutom rozhodnutí bolo v zmysle zákona o navrátení vlastníctva k pozemkom č. 503/2003 Z.z., v platnom znení rozhodnuté tak, že S. H. nespĺňa podmienky na vrátenie vlastníctva, resp. priznanie práva na náhradu za pozemok N. č. XXX/X pôvodne zapísaného v N. č. XXX, pozemok N. č. XXX pôvodne zapísaného v N. č. XXX a všetky pozemky v k.ú N. T.. Uviedla, že pred vydaním napadnutého rozhodnutia postupovala v súlade so správnym poriadkom č. 71/67 Zb. v platnom znení o čom svedčia jednoznačne doklady priložené pri tomto rozhodnutí, a to hlavne výzvy na doplnenie podania zo dňa 28.1.2005, 14.2.2005, 3.12.2008, ako aj pozvánky na osobné prejedanie reštitučnej žiadosti pani S. H. na ktoré vôbec nereagovala, prípadne čiastočne doplnila podanie alebo ich vôbec neprevzala a tak zo strany odporcu boli dvakrát vydané rozhodnutia o prerušení konania a následne dvakrát zastavené konanie. Proti tým rozhodnutiam sa navrhovateľka neodvolala na KPÚ v Trenčíne, ktorý uvedené rozhodnutia zrušil a nariadil vydať rozhodnutie v merite veci hoci konštatoval nedostatočnosť predložených dokladov a tak si odporca prostredníctvom okresného archívu, správy katastra, Mesta Považská Bystrica, okresného súdu a SR-SPF zabezpečil podklady ktoré sa k reštitučnému podaniu navrhovateľky na uvedených úradoch nachádzali. Na prejednanie získaných dokladov bolo vytýčené pojednávanie na deň 22.1.2013, ktorého sa navrhovateľka a ani jej zástupca nezúčastnili z dôvodu zaneprázdnenosti a ani nedoložili, nepredložili potrebné doklady. Krajský súd postupom podľa § 250l a nasl. O.s.p. preskúmal napadnuté rozhodnutie a postup, ktorý mu predchádzal v rozsahu dôvodov odvolania a dospel k záveru, že napadnuté rozhodnutie nie je v súlade so zákonom a preto ho s dôvodov § 250j ods. 2 psím c) a d) O.s.p. zrušil a vec vrátil odporcovi na ďalšie konanie. Podľa § 3 ods. 1, 2 zákona č. 503/2003 Z.z. v znení neskorších predpisov upravuje vrátenie vlastníctva alebo priznanie práva na náhradu za pozemky, ktoré niektorým zo spôsobov prešli v rozhodujúcom období do vlastníctva štátu alebo inej právnickej osoby. Podľa § 2 ods. 1 zákona o navrátení vlastníctva k pozemkom môže uplatniť oprávnená osoba, ktorá je občanom SR s trvalým pobytom na území, ktorej pozemok prešiel na štát alebo inú právnickú osobu (pôvodný vlastník) v období od 25. 02. 1948 do 01.01.1990. Podľa § 2 ods. 2 písm. c) zákona o navrátení vlastníctva k pozemkom, ak pôvodný vlastník nežije sú oprávnenými osobami, pokiaľ sú štátnymi občanmi SR, deti a manžel pôvodného vlastníka, všetci rovným dielom; ak dieťa nežije sú ne jeho mieste jeho deti a ak niektoré z nich zomrelo, jeho deti. Podľa § 3 ods. 1 písm. p) zákona o navrátení vlastníctva k pozemkom, oprávneným osobám sa navráti vlastníctvo k pozemku, ktorý prešiel na štát alebo inú právnickú osobu v dôsledku politickej perzekúcie, alebo postupu porušujúceho všeobecne uznávané ľudské práva a slobody. Podľa § 3 ods. 1 písm. m) zákona o navrátení vlastníctva k pozemkom, oprávneným osobám sa navráti vlastníctvo k pozemkom, ktorý prešiel na štát alebo inú právnickú osobu vlastnením bez vyplatenia náhrady. Podľa§ 6 ods. 1 písm. a) zákona o navrátení vlastníctva k pozemkom, vlastníctvo k pozemkom nie je možné vrátiť, ak pozemok je vo vlastníctve fyzickej osoby a právnickej osoby okrem povinnej osoby; podľa ods. 1 písm. d) pozemok nie je možné oprávneným osobám vrátiť ak je zastavaný; podľa ods. 2 tohto ustanovenia zákona o navrátení vlastníctva v prípade uvedenom v ods. 1 má oprávnená osoba právo na náhradu. Podľa § 249 ods. 2 O.s.p. žaloba musí okrem všeobecných náležitostí podania obsahovať označenie rozhodnutia a postupu správneho orgánu, ktoré napadá, vyjadrenie, v akom rozsahu sa toto rozhodnutie a postup napadá, uvedenie dôvodov, v čom žalobca vidí nezákonnosť rozhodnutia a postupu správneho orgánu, a aký konečný návrh robí. Z administratívneho spisu vyplýva, že parcela č. N. XXX/X bola v časti vyvlastnená rozhodnutím Odborom výstavby a VH rady ONV v Pov. Bystrici č. : Výst.-5116/1958 dňa 12.9.1958 pre výstavbu Osemročnej strednej školy v obci Pov. Teplá v prospech Odboru školstva a kultúry rady ONV v POV. Bystrici. Vyvlastnené bolo 3214 m2. Vyvlastnenie bol za náhradu vo výške 0,8 Kčs/m2 + trvalý porast (slivka) 140,0 Kčs, spolu bola finančná náhrada 2 711,2 Kčs. Náhrada bola stanovená odhadom arch. W. J., stálym prísažným súdnym znalcom a odhadcom pre obvod Krajského súdu v Žiline a cena za vyvlastňované pozemky bola stanovená podľa § 1 vyhlášky č. 258/1951 Ur. v. V zmysle vyvlastňovacieho rozhodnutia bol vyvlastniteľ povinný náhradu zložiť do depozitu peňažného ústavu alebo Ľudového súdu v Považskej Bystrici do 3 mesiacov od právoplatnosti tohto rozhodnutia prospech vyvlastnených. Podľa predloženej identifikácie SK v Pov. Bystrici ako i zistenia na tvare miesta vyvlastnená parcela slúži účelu vyvlastnenia ako základná škola a v stave KN-C par. č. XX/X-X sú zapísané na LV č. XXXX (po ROEP). Podľa uznesenia Ľudového súdu v Považskej Bystrici č. Nc 420/58-23 zo dňa 14.10.1959 je zrejmé, že finančná náhrada bola zložená do depozitu Štátnej sporiteľne v Pov. Bystrici a na základe uznesenia tohto súdu celá vyvlastňovacia náhrada v sume 2 711,20 Kčs bola poukázaná v prospech Štátnej sporiteľne v Pov. bystrici ako právnemu nástupcovi RVP v Pov. Bystrici z dôvodu pohľadávky ktorú mal W. N. v tejto sporiteľni a tak tvrdeniu navrhovateľky, že pôvod. vlastníkovi nebola vyplatená finančná náhrada za vyvlastnený pozemok sú účelové a zavádzajúce. Majetok bývalých urbárnikov podľa predložených dokladov nie je presne identifikované, ktoré N. parcely a pozemkovoknižné vložky k.ú. N.. T. sa jedná, a tak odporkyňa nevie preskúmať podmienky stanovené zákonom 503/2003 Z.z. na vrátenie vlastníctva alebo priznanie práva na náhradu za pozemky bývalého urbáru. Na základe zistených podkladov nebolo možné zo strany odporcu kvalifikovane rozhodnúť, či navrhovateľka spĺňa podmienky § 3 ods. 1 písm. m), l), a d) zákona. V odvolaní oprávnená osoba namietala a tvrdila, že nemá vedomosť o tom, že bola náhrada skutočne vyplatená za parcelu č. XXX/X a má pochybnosť, či skutočne existuje relevantný doklad o takej transakcii. Pokiaľ ide o parcelu č. XXX nebol preukázaný prechod pozemku na štát, pretože pozemky boli pod rodinné domy jednotlivým stavebníkom poskytnuté. Ohľadom majetku bývalých urbárnikov uviedla, že sa nejedná o členov Pasienkového spoločenstva Zálužie, ale ide o majetok bývalých urbárnikov obce T. T.. Tvrdila, že potrebnú dokumentáciu vlastní Obvodný pozemkový úrad v Považskej Bystrici, nakoľko v tejto súvislosti už rozhodoval v rámci žiadosti v zmysle zákona č. 229/1991 Zb. pre iných navrhovateľov. Pre úplnosť je potrebné dodať, že X.. D., zať navrhovateľky, ako to vyplýva zo zápisnice o pojednávaní dňa 12. decembra 2013 bol poučený o tom, že pokiaľ nemá právnické vzdelanie nemôže v prejednávanej veci zastupovať navrhovateľku a bol poučený o tom, že navrhovateľka môže požiadať Centrum právnej pomoci, aby jej bol bezplatne ustanovený obhajcu, ktorý ju bude v prejednávanej veci zastupovať. Prehlásil, že túto skutočnosť oznámi súdu najneskôr do konca január 2014. V skutočnosti uvedenú skutočnosť ku dňu pojednávania súdu neoznámil. Ďalej z obsahu spisu, ako aj z rozhodnutia NS SR už vyššie spomínaného vyplýva, že správny orgán sa v priebehu konania snažil o doplnenie podkladov pre rozhodnutie prostredníctvom žiadosti o poskytnutie dohadov na rôzne inštitúcie. Komunikoval s navrhovateľkou, ako to vyplýva z podaní zo dňa 28.2.2005, 14.2.2005, 31.12.2008, 23.4.2012, v rámci ktorých správny orgán špecifikoval doklady potrebné pre rozhodnutie. Z dôvodu určenia a plynutia lehôt na doplnenie žiadosti bolo konanie viackrát prerušené, prípadne zastavené. Z písomnej komunikácie založenej v spise vyplýva, že zástupca navrhovateľky žiadal o nahliadnutie do spisu, ako i o poskytnutie pomoci a poučení. Žiadal o zvolanie rokovania a vydanie meritórneho rozhodnutie. Z rozhodnutia č. H/2012/00156-2 zo dňa 19.10.2012 vydaného Krajským pozemkovým úradom v Trenčíne, ktorým zrušil rozhodnutie odporcu č. H2012/00172-24 - BEI zo dňa 3.8.2012 o zastavení konania podľa § 30 ods. 1 písm. d) správneho poriadku, vyplynula pre prvostupňový správny orgán povinnosť postupovať podľa § 33 ods. 2 správneho poriadku. Ďalej z obsahu spisov vyplýva, že listom z 9.1.2013 odporca vyzval navrhovateľku, aby sa dostavila v určenú lehotu na správny orgán za účelom prejedania žiadosti, dodaných podkladov, nahliadnutia so spisového materiálu, prípadne doplnenia podanie, ako aj vyjadrenia pred vydaním rozhodnutí. Zástupca navrhovateľky síce ospravedlnil svoju neúčasť z dôvodu plnenia pracovných povinností a žiadal rokovanie preložiť na iný termín. Odporca následne zvolal prerokovanie na 28.2.2013. Zástupca navrhovateľky si predvolanie v odbernej lehote neprevzal, navrhovateľka výzvu prevzala dňa 31.1.2013. Následne odporca vydal rozhodnutie dňa 25.3.2013. V tejto súvislosti krajský súd poukazuje na tú skutočnosť, že podľa § 33 ods. 1 a 2 správneho poriadku, účastník konania a zúčastnená osoba má právo navrhovateľ dôkazy a ich doplnenie a klásť svedkom a znalcom otázky pri ústnom pojednávaní a miestnej ohliadke. Správny orgán je povinný dať účastníkom konania a zúčastneným osobám možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Účastníci konania môžu svoje návrhy a vyjadrenia predkladať v písomnej forme (§ 19 ods. 1) alebo ústne do zápisnice (§ 22 ods. 1) Ak účastník správneho konania nebol vypočutý ku skutočnostiam tvoriaci predmet správneho konania a správny orgán ani inými dôkazmi nezistil skutočný stav veci, je to dôvod na zrušenie rozhodnutia správneho orgánu a vrátenie veci na ďalšie konanie, že by dal žalobcovi možnosť vyjadriť sa k podkladu rozhodnutia a spôsobu jeho zistenia, neumožnil mu navrhnúť dôkazy pre zistenie skutočného stavu veci, potom porušil procesné práva žalobcu. V administratívnom spise sa nenachádza žiaden záznam preukazujúci účastníkovi (navrhovateľke, resp. jej právnemu zástupcovi), že bola poskytnutá možnosť nahliadnutia do spisu a podania vyjadrenia k podkladom pre rozhodnutie na nariadenom pojednávaní. Je pravdou, že zástupca navrhovateľky si predvolanie zvolané na 28.2.2013 na pošte nevyzdvihol, toto však nemôže byť dôvodom pre neprítomnosť konajúceho zamestnanca na ním nariadenom pojednávaní. Zo strany správneho orgánu tým boli porušené procesné práva navrhovateľky, ktorá predvolanie prevzala, o konaní pojednávania zrejme svojho zástupcu informovala a tento sa na vinnou pracovníka správneho orgánu zamarené dostavil. Správny orgán pochybil, keď neurčil nový termín na oboznámenie sa navrhovateľky s podkladmi pre rozhodnutie, podanie vyjadrenia, prípadne ďalších dokladov a vo veci meritórne rozhodol. Vzhľadom na vyššie uvedené skutočnosti, že boli porušené procesné práva žalobcu naznačenom smere (vid. i uznesenie NS SR z 29. júna 2016 sp. zn. 3Sžr 69/2014), krajský súd napadnuté rozhodnutie zrušil a vec vrátil odporcovi na ďalšie konanie z dôvodov § 250j ods. 2 písm. c) a d), nakoľko odporcom zistenie skutkového stavu je nedostatočné a rozhodnutie je nepreskúmateľné pre nedostatok dôvodov. V novom konaní je potrebné opätovne vyzvať navrhovateľku a jej zástupcu na prípadne doloženie potrebných dokladov, ako aj možnosť nahliadnutia do spisového materiálu, vyjadriť sa k listinným dôkazom, prípadného doplnenia dokazovania pred vydaním rozhodnutia. Táto skutočnosť musí jednoznačne vyplývať z administratívneho spisu odporcu pred vydaním rozhodnutia. A až následne vo veci v merite rozhodnúť v súlade zo zákonom. S poukazom na ustanovenie § 492 ods. 1 zákona č. 162/2015 Z.z. Správny súdny poriadok postupoval krajský súd v konaní podľa predpisov účinných do 30.06.2016 (zákona č. 99/1963 Zb. Občiansky súdny poriadok). O náhrade trov konania súd rozhodol podľa § 250k ods. 1 O.s.p. tak, že navrhovateľke náhradu trov nepriznal nakoľko si náhradu trov konania neuplatnila. Poučenie: Proti tomuto rozsudku n i e j e p r í p u s t n é odvolanie (§ 250s O.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSTN:2016:3013200469.3 (dáta aktuálne k 10. 11. 2026). Záväzné je znenie zverejnené súdom.




